કાશીબાએ વાત પૂરી કરી ત્યારે ત્રણેય ભાઇઓના હોઠ પર મલકાટ હતો. હરિવલ્લભદાસે પોતાના મિત્રો સામે જોયું. 'આવી ઉગ્રતા અને આક્રમકતા હોવા છતાં કોઇ એને છંછેડે નહીં ત્યાં સુધી તો એકદમ આજ્ઞાંકિત બનીને બધા આદેશનું પાલન કરે. ટુ બી વેરી ફ્રેન્ક, એણે કપ-રકાબીનો કચ્ચરઘાણ વાળ્યો એ જોઇને તો મનેય ચિંતા થતી હતી કે આ પાટવીકુંવર ક્યારે સુધરશે? થેન્ક ગોડ! વહેતા સમયની સાથે એનામાં સમજદારી આવી ગઇ. કોઇ ચીજને કે વ્યક્તિને નુકસાન ના કરાય એટલી અક્કલ આવી ગઇ એ જોયા પછી હું નિશ્ચિંત બન્યો.'